C 166/8
MT
Il-Ġurnal Uffiċjali tal-Unjoni Ewropea
20.4.2022
Avviż lill-importaturi Importazzjonijiet ta’ prodotti tat-tessuti mill-Bangladesh fil-Komunità (2022/C 166/06) Permezz ta’ avviż lill-importaturi ppubblikat fil-Ġurnal Uffiċjali C 41 tal-15 ta’ Frar 2008, p. 8, il-Kummissjoni rrakkomandat lill-operaturi tal-Unjoni Ewropea li jiddikjaraw l-oriġini / jippreżentaw l-evidenza dokumentarja tal-oriġini sabiex jibbenefikaw minn trattament preferenzjali għall-prodotti tat-tessuti tal-kapitoli SA 61 u 62 importati millBangladesh li jieħdu l-prekawzjonijiet kollha meħtieġa, peress li kien hemm dubju raġonevoli fir-rigward tal-oriġini ta’ dawk il-prodotti li għalihom intalab il-Benefiċċju tal-iSkema Ġeneralizzata ta’ Preferenzi tal-UE (SĠP).
Ir-rilaxx ta’ dawk il-prodotti għal ċirkolazzjoni libera jista’ għalhekk jagħti lok akbar għad-dejn doganali, u jwassal għal frodi kontra l-interessi finanzjarji tal-Unjoni Ewropea.
Abbażi tal-informazzjoni disponibbli, ir-raġunijiet raġonevoli msemmija hawn fuq ma għadhom appoġġati bl-ebda evidenza li turi li r-riskji sottostanti għadhom jippersistu.
Barra minn hekk, mill-1 ta’ Jannar 2021, l-esportaturi kollha mill-pajjiżi benefiċjarji tas-SĠP li jesportaw taħt is-SĠP kienu qed japplikaw is-sistema ta’ awtoċertifikazzjoni tar-REX (1) u għaldaqstant joħorġu dikjarazzjonijiet dwar l-oriġini bħala l-unika evidenza dokumentarja biex jiddikjaraw l-oriġini preferenzjali.
Iċ-ċertifikati ta’ oriġini tal-Formula A ma għadhomx jistgħu jinħarġu mill-awtoritajiet governattivi tal-pajjiżi benefiċjarji tas-SĠP.
Għaldaqstant, l-avviż lill-importaturi ppubblikat fil-Ġurnal Uffiċjali C 41 tal-15 ta’ Frar 2008 ma għadx għandu skop firrigward tal-kunsinni tal-prodotti kkonċernati li ġew iddikjarati għar-rilaxx għal ċirkolazzjoni libera fid-data talpubblikazzjoni ta’ dan l-avviż jew wara din id-data, u għalhekk huwa b’dan irtirat.
(1) L-Artikoli 80 u 81 tar-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u talKunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558–893).